Proizvodi i usluge u 2013. (Prikupljanje i analiza informacija)

PREVENCIJA I ISTRAŽIVANJA 1. posebni cilj: osigurati osnovu za utvrđivanje prioriteta za istraživanje i djelovanje u vezi sa sigurnošću i zdravljem na radu određivanjem i praćenjem razvojnih promjena te predviđanjem novih rizika i onih u nastajanju povezanih sa sigurnošću i zdravljem na radu na temelju provedbe opsežnog istraživanja o predviđanjima Dana 3. lipnja postavljena je internetska najava objave i promocije dvaju članaka „E-facts” i dvaju popratnih kontrolnih popisa za prepoznavanje rizika za sigurnost i zdravlje na radu u vezi s izgradnjom ekoloških zgrada te u vezi s malim postrojenjima za solarnu energiju. Članci su objavljeni u povodu „zelenog tjedna” EU-a te se mogu nabaviti putem jedinstvene pristupne točke za sigurnost i zdravlje na radu u vezi s ekološkim radnim mjestima koja su otvorena ranije te godine. Početkom lipnja objavljene su njemačka, španjolska, talijanska i poljska inačica sažetog izvješća pod naslovom „Predviđanja u vezi s novim rizicima i onima u nastajanju za sigurnost i zdravlje na radu povezanima s novim tehnologijama na ekološkim radnim mjestima”. Francuska inačica tog sažetog izvješća objavljena je početkom listopada. Radionica o predviđanjima s kontaktnim mjestima održana je 12. i 13. studenoga u cilju širenja informacija i zaključaka povezanih s predviđanjima, prikazivanja i poticanja na primjenu tih informacija u donošenju odluka te promicanja važnosti predviđanja za ekološka radna mjesta. Zaprimljen je nacrt izvješća o naprednom pregledu „postojećih i novih pitanja u zdravstvenom sektoru, uključujući skrb u zajednici i kućnu njegu”. 2. posebni cilj: doprinijeti usredotočenijem istraživanju i preventivnim nastojanjima putem pregleda i analize istraživanja o čimbenicima rizika i posljedicama na zdravlje Tematski centar dostavio je nacrt izvješća o raku povezanom s radnim mjestom i čimbenicima rizika za rak nakon radionice o toj temi iz 2012. godine. Dana 24. lipnja objavljena su i promovirana tri članka „E-facts” o sigurnosti i zdravlju na radu i nanomaterijalima (Alati za upravljanje nanomaterijalima na radnom mjestu i prevencija; Nanomaterijali u zdravstvenom sektoru, rizici za sigurnost i zdravlje na radu te prevencija; Nanomaterijali i održavanje: rizici za sigurnost i zdravlje na radu te prevencija), zajedno s novom jedinstvenom pristupnom točkom za upravljanje nanomaterijalima na radnom mjestu putem koje su dostupni svi informativni materijali Agencije o sigurnosti i zdravlju na radu te nanomaterijalima. Objavljeno je izvješće naslovljeno „Žene na radnom mjestu”. To izvješće obuhvaća trendove u zapošljavanju i njihov učinak na sigurnost i zdravlje žena na radu (uključujući nedavne trendove), statističke podatke o sigurnosti i zdravlju na radu, rak povezan s radnim mjestom (uključujući veze između rada u smjenama i raka dojke), mišićno-koštane poremećaje i stres, nasilje i zlostavljanje u uslužnim zanimanjima, te ispituje postojeća istraživanja o sigurnosti i zdravlju žena u kontekstu neformalnog rada, kao i o invaliditetu i rehabilitaciji žena na radnom mjestu. U izvješću se nalaze i odabrani primjeri rodne osviještenosti u vezi sa sigurnošću i zdravljem iz triju država članica te mu je svrha da nadopuni izvješće Agencije o studiji slučaja u vezi s nedavnim političkim inicijativama koje će se objaviti 2014. godine. 3. posebni cilj: podupirati utvrđivanje prioriteta za istraživanje i djelovanje u vezi sa sigurnošću i zdravljem na radu pružanjem pregleda sigurnosti i zdravlja na radu u Europi na temelju povijesnih i trenutačnih podataka Završno izvješće za projekt „Procjena troškova sigurnosti i zdravlja koji nisu povezani s radom na makro razini” dostavljeno je u rujnu. Cilj je projekta procijeniti različite metodologije za procjenu troškova loše ili nepostojeće sigurnosti i zdravlja na radu na makro razini kako bi se razumjela logika različitih procjena te steklo veće znanje o gospodarskom učinku loše sigurnosti i zdravlja na radu, pružiti informacije radi potpore donositeljima politika na europskoj i nacionalnoj razini, uspostaviti čvrstu osnovu za raspravu o ključnim pitanjima u vezi s navedenom temom te doprinijeti promicanju i poticanju na daljnje istraživanje. 4. posebni cilj: poticati rasprave i osigurati relevantnost zaključaka promatračke skupine putem rasprave i jačanjem odnosa s ciljanim skupinama i korisnicima Agencija je na sastanku COST-MODERNET održanom 16. listopada u Parizu predstavila pristup rizicima u nastajanju i bolestima povezanim s radnim mjestom. Na konferenciji A+A u Düsseldorfu 6. studenoga održana je radionica u zajedničkoj organizaciji Agencije i njemačkog Vijeća za cestovnu sigurnost. 5. posebni cilj: pomoći donositeljima politika i pružateljima informacija o sigurnosti i zdravlju na radu u pružanju bolje potpore poduzećima provođenjem anketa za prikupljanje informacija u stvarnom vremenu o upravljanju sigurnošću i zdravljem na radu te ključnim rizicima za sigurnost i zdravlje na radu u nastajanju Svi nacrti izvješća (sažetak izvješća o općem pregledu, nacionalno izvješće o općem pregledu i izvješće o temeljnim zaključcima) kvalitativnog naknadnog ispitivanja ESENER-a dovršeni su za objavu. U rujnu je objavljeno izvješće „Analiza odrednica praktične sigurnosti i zdravlja na radu u određenom broju odabranih država članica EU-a” (izvješće i sažetak na nekoliko jezika). Pripreme za ESENER-2 odvijale su se po planu, uključujući i kognitivna prethodna ispitivanja. Terenski rad planira se u 2014. godini, a prvi se rezultati očekuju krajem 2014. godine, uz prve publikacije početkom 2015. godine. 6. posebni cilj: pronaći trenutačni sporazum o prioritetima istraživanja u vezi sa sigurnošću i zdravljem na radu, poticati nacionalne institute za istraživanje sigurnosti i zdravlja na radu da odrede zajedničke prioritete, razmjenjuju rezultate te poticati uključivanje obveza u vezi sa sigurnošću i zdravljem na radu u istraživačke programe U lipnju je postavljena internetska najava objave i promocije izvješća o istraživačkim prioritetima u vezi sa sigurnošću i zdravljem na radu u EU-u za razdoblje od 2013. do 2020. godine, uključujući povratne informacije s kontaktnih točki i od sudionika na seminarima. Nastavljajući se na izvješće, 9. i 10. listopada organiziran je seminar na visokoj razini radi rasprave i potvrde prioriteta određenih u izvješću i načina promicanja koordinacije istraživanja u području sigurnosti i zdravlja na radu. Seminar je okupio predstavnike tijela za financiranje istraživanja, istraživačkih instituta i donositelja politika na europskoj i nacionalnoj razini. INFORMACIJE O RADNOM OKRUŽENJU: RAZMJENA ZNANJA O DOBRIM PRIMJERIMA IZ PRAKSE NA RAZINI RADNIH MJESTA 1. posebni cilj: razviti korisne, praktične i kvalitetne informacijske proizvode radi potpore kampanjama za zdravu radnu okolinu Kampanja za zdravu radnu okolinu za 2012. i 2013. godinu: „Suradnja radi prevencije rizika” Završno događanje kampanje održalo se 11. i 12. studenoga zajedno sa sastankom na vrhu o zdravoj radnoj okolini na temu „Suradnja radi prevencije rizika”. U sklopu završnog događanja održane su tri istodobne radionice o nagradama za dobre primjere iz prakse, programu određivanja referentnih vrijednosti za partnere kampanje i aspektima provedbe kampanje za zdravu radnu okolinu za 2012. i 2013. godinu. Kampanja za zdravu radnu okolinu za 2014. i 2015. godinu: „Zdrava radna okolina umanjuje stres”. Dobavljač je dostavio prvo prijelazno izvješće naslovljeno „Upravljanje stresom i psihosocijalnim rizicima – prijenosna aplikacija za mikro i mala poduzeća”. Izvješće je sadržavalo, kako je i zatraženo, osnovni prikaz glavnih dijelova aplikacije i „memorandum o razumijevanju” s opisom tehničkih aspekata. Konačni nacrt izvješća naslovljenog „Troškovi stresa i psihosocijalnih rizika na radnom mjestu” nalazi se u fazi unutarnjeg pregledavanja i uređivanja. Dostavljen je konačni nacrt zajedničkog izvješća Agencije i Eurofounda o psihosocijalnim rizicima. 2. posebni cilj: ojačati preventivne mjere pružanjem korisnih i praktičnih informacija o dobrim primjerima iz prakse u vezi s prioritetnim sektorima i temama Cilj projekta naslovljenog „Sigurniji i zdraviji rad u svakoj životnoj dobi – sigurnost i zdravlje na radu u kontekstu sve starije radne snage” jest procijeniti preduvjete za sustave sigurnosti i zdravlja na radu kako bi se uzela u obzir sve starija radna snaga te osigurala bolja prevencija za sve tijekom cijelog radnog vijeka. Ugovor je potpisan u lipnju, a uvodni sastanak održan je 10. lipnja u Bruxellesu. Nakon sastanaka dobavljač je sastavio izvješće o pokretanju projekta i prilagodio rokove za cijeli projekt. Krajem srpnja dostavljeno je prvo izvješće o napretku, a početkom listopada dobavljač je dostavio privremene inventure pojedinačnih zemalja i opsežan popis dobrih primjera iz prakse. U Europskom parlamentu 2. prosinca održan je poludnevni sastanak o napretku. Kao dopuna materijalima iz 2012. godine (materijali NAPO-a, odgovori na često postavljana pitanja, ppt prezentacije, dijelovi internetskih stranica koji se odnose na REACH i CLP te poveznice u vezi sa sigurnošću i zdravljem na radu) objavljen je članak „E-fact” o opasnim tvarima i uspješnoj komunikaciji na radnom mjestu. Taj članak sadržava savjete za uspješnu komunikaciju na radnom mjestu o opasnim tvarima, uključujući korištenje letaka s podatcima o sigurnosti, kao i popis izvora dodatnih informacija. Rezultati ankete kontaktnih točaka iz 2012. godine o nacionalnim inicijativama koje se odnose na suradnju između nacionalnih tijela nadležnih za REACH i sigurnost i zdravlje na radu stavljeni su na raspolaganje skupine SLIC Chemex radi razvoja njihovih smjernica u vezi s inspekcijama rada o poveznicama između REACH-a i sigurnosti i zdravlja na radu. 3. posebni cilj: pružiti podršku preventivnim mjerama osiguravanjem stalne relevantnosti postojećih informacijskih proizvoda Dio internetske stranice posvećen zakonodavstvu nastavio se ažurirati na temelju ugovora s tematskim centrom. Najnovije se informacije odnose na Direktivu 2013/35/EU o elektromagnetskim poljima. 4. posebni cilj: poboljšati provedbu i kvalitetu procjena rizika u mikro i malim poduzećima (od jednog do 49 zaposlenika) podizanjem svijesti o potrebi za provedbom procjena rizika i načina te provedbe Agencija je dodatno razvila internetski interaktivni alat za procjenu rizika na razini EU-a i država članica. Osnovni razvoj softvera gotovo je dovršen 2013. godine te je razvijen određeni mali broj novih funkcija kako bi se bolje odgovorilo na potrebe koje su naznačili partneri koji koriste navedeni alat. Agencija je bila vrlo aktivna u promociji i razvoju zajednice koja se koristi tim alatom te su alati široko prihvaćeni na nacionalnoj razini i putem sektorskih odbora za socijalni dijalog na razini EU-a. Umrežavanje i koordinacija Daljnji razvoj mreže kontaktnih točaka, upravljanja Agencijom i veza s europskim i međunarodnim organizacijama. Izgradnja institucijskih kapaciteta u zemljama kandidatkinjama i potencijalnim kandidatkinjama (namjenska sredstva). Koordinacija izrade programa i evaluacije. KOMUNIKACIJA, PROVEDBA KAMPANJA I PROMIDŽBA 1. posebni cilj: podići svijest među ključnim ciljanim skupinama o važnosti suradnje radi prevencije rizika organiziranjem decentralizirane sveeuropske kampanje Agencija je tijekom 2013. godine provodila program druge godine kampanje za zdravu radnu okolinu za 2012. i 2013. godinu „Suradnja radi prevencije rizika”. Najvažnija događanja u vezi s kampanjom organizirana su u suradnji s tadašnjim predsjedništvom EU-a te su uključivala svečanost dodjele europske nagrade za najbolje primjere iz prakse i sastanak na vrhu o zdravoj radnoj okolini. Na razini EU-a i na nacionalnim razinama o kampanji su provedene aktivnosti u vezi s tiskanim i drugim medijima te aktivnosti povezane s odnosima s javnošću. Agencija je također nastavila pružati podršku mreži nacionalnih kontaktnih točaka provedbom europskog programa za pomoć u kampanjama, uključujući održavanje seminara i konferencija, medijske aktivnosti i promidžbene materijale za kampanje na 24 jezika. Program partnerstva za kampanje, uključujući aktivno sudjelovanje partnera, organizaciju sastanaka i osiguravanje promidžbenih materijala za kampanje, dodao je kampanji još jednu važnu dimenziju, dok je internetski alat za provedbu kampanja o sigurnosti i zdravlju na radu osigurao praktične savjete za sve koji žele provesti kampanju za podizanje svijesti o sigurnosti i zdravlju na radu. Pripremne radnje za kampanju za zdravu radnu okolinu za 2014. i 2015. godinu uključivale su izradu plana kampanje, brenda kampanje i osnovnog promidžbenog materijala (uključujući i film NAPO-a). Započelo se i s radom na neovisnoj vanjskoj evaluaciji kampanje za zdravu radnu okolinu za 2012. i 2013. godinu. 2. posebni cilj: održati stanje u kojem su Agencija i njezine internetske stranice glavna referentna točka u Europi za informacije o sigurnosti i zdravlju na radu uporabom odgovarajućih komunikacijskih alata i kanala za obraćanje ciljanim skupinama Radi pružanja podrške provedbi nove internetske strategije Agencije i ponovne izrade plana prisutnosti Agencije na internetu u 2014. godini provedene su istraživačke i razvojne aktivnosti. Agencija je istodobno izradila i objavila sadržaje za internetske stranice i dodatno razvila internetsku promidžbu i prisutnost na društvenim mrežama. Tijekom godine organizirana su događanja u cilju podizanja svijesti, a partnerske komunikacijske aktivnosti uključivale su i jačanje odnosa s poduzetničkom mrežom Europe. U programu publikacija za 2013. godinu našle su se brojne publikacije na različitim jezicima EU-a. Nastavljen je i razvoj internetskih stranica i aplikacije za interaktivnu procjenu rizika te internetskih stranica i aplikacije u vezi s kampanjom za zdravu radnu okolinu. 3. posebni cilj: djelotvorno pružati informacije Agencije ciljanim skupinama kojima su namijenjene putem medija, odnosa s javnošću, događanja i izložbi Provedene su brojne aktivnosti povezane s medijima i odnosima s javnošću, uključujući objave vijesti, članaka za novine i tiskovne konferencije, radi promidžbe, između ostaloga: rezultata 3. ankete o javnom mnijenju u vezi sa sigurnošću i zdravljem na radu; projekta o predviđanjima i ekološkim radnim mjestima; uredbe o razvrstavanju, označavanju i pakiranju; sekundarnih analiza ESENER-a i makroekonomskih troškova projekta za informiranje o sigurnosti i zdravlju na radu i publikacija o uzrocima raka. Uspješno je provedena difuzijska strategija internetskog paketa materijala za nastavnike NAPO-a. Dodatna poboljšanja promidžbe i strategije angažiranja autora za wiki o sigurnosti i zdravlju na radu te promidžbe i strategije angažiranja programera za internetski alat za interaktivnu procjenu rizika. Prezentacije i aktivno sudjelovanje na odabranim europskim i međunarodnim konferencijama i izložbama uključivanjem govornika iz Agencije i/ili štanda Agencije i/ili literature Agencije: Opće godišnje izvješće za 2012. godinu i ostale publikacije (izvješća, brošure, DVD-ovi NAPO-a itd.) te promidžbeni materijali dijelili su se po cijeloj Europi i van nje kako bi došli do ciljane publike. Provedene su zajedničke aktivnosti s predsjedništvima Vijeća EU-a (Irska i Litva) radi promidžbe sigurnosti i zdravlja na radu u programima predsjedništva Vijeća.